Hrvatski sabor
20130205

Sad ćemo stvarati agro sustav, gospodariti zemljištem, voditi politiku poljoprivrede na način da nam i tu treba svake godine jedno tri i pol, četiri milijarde, pet milijardi, sutra šest da ne doživimo socijalnu dramu u Slavoniji, da ne doživimo socijalnu dramu u Međimurju, da ne doživimo socijalnu dramu u Lici ili bilo gdje drugo. Govorimo o tome da smo iskoristili poljoprivredne površine, dame i gospodo 60.-te godine u ono mračno doba imali smo pod poljoprivrednim površinama duplo veće površine nego što ih imamo danas, duplo veće. Danas kad smo proveli sjajne reforme i sjajne poteze. Danas je svaka krivica u godinu dana mandata Kukuriku Vlade jer sve do dolaska Kukuriku Vlade je bilo sjajno i divno. Nismo nabildano selo spremno da plovi kroz sva nevremena ovog svijeta. U godinu dana eto doveli u ovako tužno i žalosno stanje.